Slika na kojoj se prikazuje tekst, isječak crteža

Opis je automatski generiran

**REPUBLIKA HRVATSKA**

**KRAPINSKO-ZAGORSKA ŽUPANIJA**

**GRAD PREGRADA**

**GRADSKO VIJEĆE**

KLASA: 024-03/23-01/15

URBROJ: 2140-5-01-23-3

U Pregradi, 14. prosinca 2023.

**ZAPISNIK**

sa 17. sjednice Gradskog vijeća grada Pregrade, održane dana 14. prosinca 2023. godine u Vijećnici grada Pregrade.

Započeto u 18,00 sati.

**NAZOČNI:** Vesna Petek, predsjednica GV grada Pregrade, Jasna Vnuk, Veronika Gajšak, Gordana Križanec Ružić, Stjepan Miklaužić, Vesna Liber, Valerija Hržica, Goran Horvat Zdravko Vrbanc i Zdravka Žiger, članovi/ce Gradskog vijeća.

**ODSUTNI:** Marina Čuček, Davorka Filipčić, Zvonimir Gretić, članovi/ce Gradskog vijeća grada Pregrade.

**OSTALI:** Marko Vešligaj, gradonačelnik grada Pregrade, Krunoslav Golub, pročelnik za financije i gospodarstvo, Marijan Peer, dir. Niskogradnje d.o.o., Anica Krušlin, zamjenica dir. Niskogradnje d.o.o., Petra Tokić, ravnateljica Glazbene škole Pregrada, Natalija Vrhovski, ravnateljica Dječjeg vrtića „Naša Radost“ Pregrada i Damir Gorup, predsjednik Sportske zajednice Grada Pregrade.

Predsjednica Gradskog vijeća gđa. Vesna Petek pozdravlja sve prisutne, te ustanovljuje da je sjednici nazočna natpolovična većina članova Gradskog vijeća Grada Pregrade, te se mogu donositi pravovaljani zaključci i drugi akti.

Nakon iznijetog, gđa. Petek predlaže Dnevni red i dopunu Dnevnog reda kojeg su vijećnici Gradskog vijeća Grada Pregrade zaprimili, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi slijedeći

**DNEVNI RED**

1. Usvajanje zapisnika sa 16. sjednice Gradskog vijeća Grada Pregrade

2. Usvajanje Godišnjeg plana i programa rada Glazbene škole Pregrada za šk. god. 2023./2024. i Izvješća o realizaciji Godišnjeg plana i programa rada za školsku godinu 2023./2024.

3. Razmatranje prijedloga i donošenje Zaključka o odobrenju Program rada i Financijski plan Gradskog Savjeta mladih Grada Pregrade

4. Razmatranje prijedloga i donošenje Odluke o izmjenama i dopunama Odluke o mjerilima za financiranje predškolskog odgoja

5. Razmatranje prijedloga i donošenje Odluke o usvajanju Godišnje analize stanja sustava civilne zaštite na području grada Pregrade za 2023. godinu

6. Razmatranje prijedloga i donošenje Plana razvoja sustava civilne zaštite za 2024. godinu

7. Razmatranje prijedloga i donošenje Odluke o gradskim porezima Grada Pregrade

8. Razmatranje prijedloga i donošenje Odluke o visini poreznih stopa godišnjeg poreza na dohodak na području grada Pregrade

9. Donošenje III. Izmjena i dopuna Proračuna Grada Pregrade za 2023. godinu:

9.1. II. Izmjene i dopune Programa javnih potreba u socijalnoj skrbi i zdravstvu Grada Pregrade za 2023. godinu

9.2. II. Izmjene i dopune Programa javnih potreba u kulturi i tehničkoj kulturi za 2023. godinu

9.3. I. Izmjene i dopune Programa javnih potreba u sportu za 2023. godinu

9.4. II. Izmjene i dopune Programa gradnje objekata i uređaja komunalne infrastrukture za 2023. godinu

9.5. II. Izmjene i dopune Programa održavanja komunalne infrastrukture za 2023. godinu

10. Donošenje Proračuna Grada Pregrade za 2024. godinu.:

10.1. Program javnih potreba u socijalnoj skrbi i zdravstvu Grada Pregrade za 2024. godinu

10.2. Program javnih potreba u kulturi i tehničkoj kulturi za 2024. godinu

10.3. Program javnih potreba u sportu za 2024. godinu

10.4. Program korištenja sredstava ostvarenih od naknade za zadržavanje nezakonito izgrađenih građevina u prostoru za 2024. godinu

10.5. Program korištenja sredstava od prodaje stanova na kojima postoji stanarsko pravo za 2024. godinu

10.6. Program utroška dijela sredstva turističke pristojbe za 2024. godinu

10.7. Program utroška sredstava šumskog doprinosa za 2024. godinu

11. Program gradnje objekata i uređaja komunalne infrastrukture za 2024. godinu

12. Program održavanja komunalne infrastrukture za 2024. godinu

13. Razmatranje prijedloga i donošenje Odluke o raspoređivanju sredstava Proračuna Grada Pregrade namijenjenih financiranju političkih stranaka Gradskog vijeća Grada Pregrade u 2024. godini

14. Razmatranje prijedloga i donošenje Odluke o potpunom oslobođenju od plaćanja komunalnog doprinosa Plodine d.d.

15. Razmatranje prijedloga i donošenje Odluke o II. Izmjenama i dopunama Odluke o načinu pružanja javne usluge sakupljanja komunalnog otpada na području grada Pregrade

16. Razmatranje prijedloga i donošenje Odluke o proglašenju nerazvrstane ceste C 22 Ž2119 - Golubići - Pracajići - C23 - javnim dobrom

17. Razmatranje prijedloga i donošenje Srednjoročnog (trogodišnjeg) plana davanja koncesije na području Grada Pregrade

18. Razmatranje prijedloga i donošenje Godišnjeg plana davanja koncesije na području Grada Pregrade za 2024. godinu

19. Razmatranje prijedloga i donošenje I. izmjena i dopuna Odluke o proglašenju nerazvrstane ceste

20. Razmatranje prijedloga i donošenje Odluke o kupnji nekretnina

21. Informacija – Niskogradnja - dimnjačarstvo

22. Razno.

**Točka 1.**

Gđa. Vesna Petek iznosi uvodno kraće obrazloženje vezano uz razmatranje i usvajanje Zapisnika sa 16. sjednice Gradskog vijeća grada Pregrade.

Nakon iznijetog gđa. Petek otvara raspravu po navedenoj točci.

Pošto nije bilo pitanja ni primjedaba, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN usvaja Zapisnik s 16. sjednice Gradskog vijeća grada Pregrade.

**Točka 2.**

Nadalje gđa. Petek iznosi uvodno kraće obrazloženje vezano uz razmatranje i usvajanje Godišnjeg plana i programa rada Glazbene škole Pregrada za šk. god. 2023./2024. i Izvješća o realizaciji Godišnjeg plana i programa rada za školsku godinu 2023./2024.

Nakon iznijetog, gđa. Petek daje riječ Petri Tokić, ravnateljici Glazbene škole Pregrada, koja iznosi kraće obrazloženje, nakon čega iznosi, da ukoliko ima kakvih pitanja, rado će na njih odgovoriti.

Nadalje gđa. Petek daje riječ gosp. Vešligaju. Gosp. gradonačelnik pozdravlja sve prisutne te pohvaljuje rad Glazbene škole i njezinih djelatnika.

Nakon iznijetog, gđa. Petek otvara raspravu po navedenoj točci. Za riječ se javlja vijećnica Gordana Križanec Ružić i ističe kako je predivno čuti aktivnosti Glazbene škole Pregrada i također im upućuje pohvale.

Pošto nije bilo daljnjih pitanja ni prijedloga, gđa. Petek također pohvaljuje rad Glazbene škole te zaključuje točku te istu daje na glasovanje te Gradsko vijeće jednoglasno sa 10 glasova ZA, 0 PROTIVA i 0 SUZDRŽAN donosi

**ZAKLJUČAK**

**Usvaja se Godišnji plan i program rada Glazbene škole Pregrada za šk. god. 2023./2024. i Izvješća o realizaciji Godišnjeg plana i programa rada za školsku godinu 2023./2024.**

kao u predloženom tekstu.

**Točka 3.**

Gđa. Petek nadalje iznosi uvodno kraće obrazloženje vezano uz Razmatranje prijedloga i donošenje Zaključka o odobrenju Programa rada i Financijskog plana Gradskog Savjeta mladih Grada Pregrade

Nakon iznijetog, gđa. Petek daje riječ Veroniki Gajšak, predsjednici Savjeta mladih Grada Pregrade i gradskoj vijećnici koja ističe da Gradsko vijeće nastavlja s redovnim aktivnostima kao i dosada, kao i onima vezanima uz gradske manifestacije u kojima su i dosada sudjelovali. Također poziva vijećnike da ako imaju pitanja vezana uz njihov rad da stoji na raspolaganju.

Gđa. Petek otvara raspravu po navedenoj točci i pohvaljuje rad Gradskog vijeća mladih Grada Pregrade. Za riječ se javlja i gradonačelnik Marko Vešligaj koji napominje da je u tijeku izgradnja Skate parka, čija je izgradnja potaknuta na inicijativu Savjeta mladih. Pošto više nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIVA i 1 SUZDRŽAN donosi

**ZAKLJUČAK**

o usvajanju Programa rada i Financijskog plana Gradskog Savjeta mladih Grada Pregrade.

**Točka 4.**

Nadalje gđa. Petek iznosi uvodno kraće obrazloženje vezano uz razmatranje i donošenje Odluke o izmjenama i dopunama Odluke o mjerilima za financiranje predškolskog odgoja.

Gđa. Petek poziva Nataliju Vrhovski, ravnateljicu Dječjeg vrtića „Naša radost“ Pregrada da ukratko predstavi prijedlog Odluke o mjerilima za financiranje predškolskog odgoja. Gđa. Vrhovski naglašava da su predložene izmjene i dopune nužne kako bi se zadržala ista cijena vrtića za roditelje. Za riječ se javlja i gradonačelnik Vešligaj koji također ističe nužnost ovakvih izmjena kako bi cijena za roditelje ostala ista. Grad će dobivenih sredstava za fiskalnu održivost vrtića platiti razliku u povećanju ekonomske cijene, uz zadržavanje popusta od 50% na drugo dijete koje pohađa vrtić i besplatno za treće dijete, također zadržava se i popodnevna smjena. U idućoj godini najavljena je izgradnja novog objekta dječjeg vrtića što će iziskivati velika financijska sredstva, ne samo zbog gradnje, već i za dodatna zapošljavanja i povećane režijske troškove.

Predsjednica Gradskog vijeća gđa. Vesna Petek otvara raspravu, te daje riječ vijećnici gđi. Jasni Vnuk koja se javila za riječ. Gđa. Vnuk kaže da podržava ovakav prijedlog te je zadovoljna da je ovako nešto Grad prepoznao, a da istovremeno i cijena za roditelje može ostati ista.

Pošto više nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ODLUKU**

O usvajanju Odluke o izmjenama i dopunama Odluke o mjerilima za financiranje predškolskog odgoja

u predloženom tekstu koji se nalazi u privitku.

**Točka 5.**

Uvodno kraće obrazloženje vezano uz razmatranje prijedloga i donošenje Odluke o usvajanju Godišnje analize stanja sustava civilne zaštite na području grada Pregrade za 2023. godinu iznio je gradonačelnik Vešligaj.

Nakon iznijetog, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ODLUKU**

o usvajanju Godišnje analize stanja sustava civilne zaštite na području grada Pregrade za 2023.

u predloženom tekstu koji se nalazi u privitku.

**Točka 6.**

Nadalje gđa. Petek iznosi uvodno kraće obrazloženje vezano uz Razmatranje prijedloga i donošenje Plana razvoja sustava civilne zaštite za 2024. godinu.

Nakon iznijetog, gđa. Petek daje riječ gosp. Vešligaju.

Gosp. gradonačelniku ukratko iznosi kako je temeljem Zakona o sustavu civilne zaštite donesen ovaj plan, kako su u njemu navedene i operativne snage koje su na raspolaganju unutar sustava civilne zaštite na našem području, kao najveće ističe članove Vatrogasne zajednice, ali i sve ostale od Gradskog društva Crvenog križa Grada Pregrade te svih ostalih koji čine sustav.

Gđa. Petek zahvaljuje gradonačelniku na uvodnom obrazloženju, nakon čega otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ODLUKU O DONOŠENJU**

Plana razvoja sustava civilne zaštite za 2024. godinu.

u predloženom tekstu koji se nalazi u privitku.

**Točka 7.**

Gđa. Petek iznosi uvodno kraće obrazloženje vezano uz razmatranje prijedloga i donošenje Odluke o gradskim porezima Grada Pregrade

Nakon iznijetog, gđa. Petek poziva gđu. Gordanu Križanec Ružić, predsjednicu Odbora za proračun i financije da iznese zaključak Odbora.

Gđa. Križanec Ružić pozdravlja sve prisutne te ukratko iznosi kako se Odbor danas sastao te jednoglasno usvojio prijedlog Zaključka kojeg i iznosi, nakon čega predlaže Gradskom vijeću donošenje istog.

Nakon iznijetog, gđa. Petek daje riječ gradonačelniku gosp. Vešligaju.

Gradonačelnik, vezano uz ovaj prijedlog, napominje da sukladno Zakonu o područnoj i lokalnoj samoupravi da gradski porezi, a to su Porez na potrošnju i Porez na kuće za odmor će se povećati na 3,50 eura po četvornom metru. Povećanje Poreza na kuće na odmor odnosio bi se na one vlasnike koji imaju prijavljeno prebivalište u nekoj drugoj jedinici lokalne samouprave te bi s time i oni doprinijeli izgradnji infrastrukture na području grada Pregrade.

Na samom kraju gosp. Vešligaj poziva gradske vijećnice i vijećnike da podrže ovakve porezne izmjene.

Nakon uvodnog obrazloženja gosp. Vešligaja, gđa. Petek otvara raspravu po navedenoj točci te pošto nije bilo pitanja ni prijedloga, gđa. Petek daje točku na glasovanje nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ZAKLJUČAK**

Usvaja se Odluka o gradskim porezima Grada Pregrade

**Točka 8.**

Nadalje gđa. Petek iznosi uvodno kraće obrazloženje vezano uz razmatranje prijedloga i donošenje Odluke o visini poreznih stopa godišnjeg poreza na dohodak na području grada Pregrade.

Nakon iznijetog, gđa. Petek poziva gđu. Gordanu Križanec Ružić, predsjednicu Odbora za proračun i financije da iznese zaključak Odbora.

Gđa. Križanec Ružić pozdravlja ukratko iznosi kako se Odbor danas sastao te jednoglasno usvojio prijedlog Zaključka kojeg i iznosi, nakon čega predlaže Gradskom vijeću donošenje istog.

Nakon iznijetog, gđa. Petek daje riječ gosp. Vešligaju. Gradonačelnik Vešligaj podsjeća da s obzirom na izmjene u Zakonu o porezu na dohodak kojim je utvrđeno zapravo ukida prirez u jadnicama lokalne samouprave te se dopušta povećanje stope poreza na dohodak, koji kod gradova do 30 000 stanovnika što je slučaj Grada Pregrade, može donijeti odluku o stopi poreza na dohodak do najviše 22,3%. S obzirom da je dosadašnji prirez bio u iznosu od 10%, predlaže se niža stopa u iznosu od 22,3 % i za višu 33,6 %. Na taj će se način kompenzirati dio sredstava koja su izgubljena zbog poreznih izmjena, no to neće biti moguće u potpunosti nadoknaditi. Ovime se omogućava nastavak održavanja komunalne infrastrukture, za koju je porez i bio uveden, prvotno za izgradnju vodoopskrbnog sustava, a kasnije i za cestovnu infrastrukturu. Alternativa ovakvom prijedlogu bilo bi povećanje komunalne naknade koje bi opteretilo sve građane, a utjecaj na plaće će biti samo za one koji imaju najviše plaće.

Gđa. Petek otvara raspravu po navedenoj točci. Za riječ se javlja gosp. Miklaužić koji kaže da mu je jasna trenutna situacija i nužnost da se ovakva Odluka donese kako bi se kompenzirala sredstva izgubljena ukidanjem gradskih prireza, međutim poziva da se, čim će to okolnosti dozvoljavati razmotri mogućnost smanjenje ovakve stope poreza na dohodak budući su građani već opterećeni svakodnevnim poskupljenjima.

Za riječ se javlja i gđa. Vesna Liber koju zanima ekvivalent, odnosno omjer, dosadašnjeg gradskog prireza u iznosu od 10% i predložene stope poreza na dohodak u iznosu o 22,3%. Konkretno zanima ju utjecaj ovakvih izmjena na plaće građana. Za odgovor se javio gradonačelnik Vešligaj koji obrazlaže kako će plaće ostati iste, a kod nekih će doći i do minimalnog povećanja. Vijećnica Liber primjećuje da joj je žao što se nije išlo na snižavanje stope u nižem razredu, gdje je najveći broj ljudi, i povećanje u višem razredu, na što gradonačelnik Vešligaj odgovara da je viša stopa već na najvišem iznosu i takvih plaća ima možda desetak na našem području. Za funkcioniranje grada su ta sredstva nužna i negdje se moraju nadoknaditi. Gđa. Liber ističe kako će njezina odluka prilikom glasovanja biti suzdržana jer smatra kako su se mogli naći drugi kompenzacijski izvori za ove gubitke.

Pošto nije bilo daljnjih pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće sa 8 glasova ZA, 0 PROTIV i 2 SUZDRŽANA donosi

**ODLUKU O**

**Visini poreznih stopa godišnjeg poreza na dohodak na području grada Pregrade**

U predloženom tekstu koji se nalazi u privitku.

**Točka 9.**

Ad.9. Gđa Vesna Petek, predsjednica Gradskog vijeća iznosi uvodno kraće obrazloženje vezano uz donošenje III. Izmjena i dopuna Proračuna Grada Pregrade za 2023. godinu, nakon čega daje riječ predsjednici Odbora za proračun i financije gđi Gordani Križanec Ružić.

Gđa Križanec Ružić pozdravlja sve prisutne te iznosi da je Odbor na svojoj sjednici usvojio prijedlog zaključka kojeg i iznosi te ga predlaže Gradskom vijeću na razmatranje i donošenje.

Nakon iznijetog gđa Petek daje riječ gradonačelniku Marku Vešligaju. Gradonačelnik pozdravlja sve prisutne te iznosi kraće obrazloženje. Gradonačelnik Vešligaj ističe da je proračun nešto smanjen u odnosu na rebalans jer se zaduživanja koja su bila planirana nisu realizirala, nego su prebačena u 2024. godinu, a nešto je smanjen i iznos iz Fonda solidarnosti Europske unije za sanaciju nerazvrstanih cesta i klizišta te su se povećala sredstva za održavanje nerazvrstanih cesta i za sigurnost cesta.

Nakon obrazloženja gradonačelnika, predsjednica Gradskog vijeća otvara raspravu po navedenoj točci.

S obzirom da nije bilo pitanja ni prijedloga, gđa Petek iznosi prijedlog zaključka na glasovanje nakon čega Gradsko vijeće Grada Pregrade s 10 glasova ZA, 0 PROTIV i 0 SUZDRŽAN donosi sljedeći

**ZAKLJUČAK**

**Usvajaju se III. Izmjene i dopune Proračuna Grada Pregrade za 2023. godinu,**

**sa svim aktima i dokumentacijom u prilogu, u predloženom tekstu**

Ad.9.1. Uvodno kraće obrazloženje vezano uz razmatranje prijedloga i donošenje II. Izmjena i dopuna Programa javnih potreba u socijalnoj skrbi i zdravstvu Grada Pregrade za 2023. godinu iznijela je gđa Petek. Nadalje gđa Petek otvara raspravu po navedenoj točci.

S obzirom da nije bilo pitanja ni prijedloga, gđa Petek daje točku na glasovanje, nakon čega Gradsko vijeće Grada Pregrade s 10 glasova ZA, 0 PROTIV i 0 SUZDRŽAN donosi

**II. Izmjene i dopune Programa javnih potreba**

**u socijalnoj skrbi i zdravstvu Grada Pregrade za 2023. godinu**

**u predloženom tekstu koji se nalazi u privitku**

Ad.9.2. Nadalje gđa Petek iznosi uvodno kraće obrazloženje vezano uz razmatranje II. Izmjena i dopuna Programa javnih potreba u kulturi i tehničkoj kulturi za 2023. god

Nakon iznijetog, gđa Petek otvara raspravu po navedenoj točci.

Kako nije bilo pitanja ni prijedloga, gđa Petek daje točku na glasovanje, nakon čega Gradsko vijeće Grada Pregrade s 10 glasova ZA, 0 PROTIV i 0 SUZDRŽAN donosi

**II. Izmjene i dopune Programa**

**javnih potreba u kulturi i tehničkoj kulturi za 2023. godinu**

**u predloženom tekstu koji se nalazi u privitku**

Ad.9.3. Gđa Petek nadalje iznosi uvodno kraće obrazloženje vezano uz razmatranje prijedloga i donošenje I. izmjena i dopuna Programa javnih potreba u sportu za 2023. god.

Nakon iznijetog, gđa Petek otvara raspravu po navedenoj točci.

Kako nije bilo pitanja ni prijedloga, gđa Petek daje točku na glasovanje, nakon čega Gradsko vijeće Grada Pregrade s 10 glasova ZA, 0 PROTIV i 0 SUZDRŽAN donosi

**I. Izmjene i dopune Programa javnih potreba**

**u sportu Grada Pregrade za 2023. godinu**

**u predloženom tekstu koji se nalazi u privitku**

Ad.9.4. Uvodno kraće obrazloženje vezano uz razmatranje prijedloga i donošenje II. Izmjena i dopuna Programa gradnje objekata i uređaja komunalne infrastrukture za 2023. god. iznijela je gđa Petek.

Nadalje gđa Petek otvara raspravu po navedenoj točci.

S obzirom da nije bilo pitanja ni prijedloga, gđa Petek daje točku na glasovanje, nakon čega Gradsko vijeće Grada Pregrade s 10 glasova ZA, 0 PROTIV i 0 SUZDRŽAN donosi

**II. Izmjene i dopune Programa**

**gradnje objekata i uređaja komunalne infrastrukture za 2023. godinu**

**u predloženom tekstu koji se nalazi u privitku.**

Ad.9.5. Nadalje gđa Petek iznosi uvodno kraće obrazloženje vezano uz razmatranje prijedloga i donošenje II. Izmjena i dopuna Programa održavanja objekata i uređaja komunalne infrastrukture za 2023. godinu.

Nakon iznijetog, gđa Petek otvara raspravu po navedenoj točci.

S obzirom da nije bilo pitanja ni prijedloga, gđa Petek daje točku na glasovanje, nakon čega Gradsko vijeće Grada Pregrade s 10 glasova ZA, 0 PROTIV i 0 SUZDRŽAN donosi

**II. Izmjene i dopune Programa**

**održavanja komunalne infrastrukture za 2023. godinu**

**u predloženom tekstu koji se nalazi u privitku**

**Točka 10.**

**Ad.10.** Nadalje gđa Petek iznosi uvodno kraće obrazloženje vezano uz razmatranje prijedloga i donošenje Proračuna grada Pregrade za 2024. god, nakon čega daje riječ predsjednici

Odbora za proračun i financije gđi Gordani Križanec Ružić.

Gđa Križanec Ružić iznosi da je Odbor na svojoj sjednici usvojio prijedlog zaključka kojeg i iznosi te ga predlaže Gradskom vijeću na razmatranje i donošenje.

Nakon iznijetog gđa Petek daje riječ gradonačelniku Marku Vešligaju koji iznosi kraće obrazloženje. Gradonačelnik Vešligaj iznosi Proračun za 2024. godinu koji je u iznosu od 7.073,00 eura, on obuhvaća i sve proračunske korisnike. Sredstva su rasla svim korisnicima, a posebno Dječjem vrtiću „Naša radost“ Pregrada. Izgradnja novog objekta dječjeg vrtića je najveći projektu 2024. godini, dovršetak uređenja rodne kuće Janka Leskovara sa sredstvima iz EU fondova. Ulaže se i dalje u društvene djelatnosti, sport, glazbenu školu. Dokumentacija za izgradnju dječjeg vrtića je pri kraju, a priprema se i pomoćni teren s umjetnom travom na igralištu NK Pregrada, radi se projektna dokumentacija za uređenje Ulice Kolarija te će se s tim projektom Grad Pregrada prijaviti na Europske fondove kako bi se na taj način pokušala osigurati sredstva. U Proračunu su i sredstva za poticanje turizma, kroz manifestacije koje Grad organizira, sredstva za održavanje infrastrukture. Nastavlja se kroz ovaj proračun i poticaje u poljoprivredi. Gradonačelnik napominje da će se i dalje javljati na natječaje kojim se mogu osigurati sredstva za projekte te bili uspješni na njima kao i dosada.

Nakon obrazloženja gradonačelnika, predsjednica Gradskog vijeća otvara raspravu po navedenoj točci.

Nakon izlaganja i rasprave članova Gradskog vijeća, gđa Petek iznosi prijedlog zaključka na glasovanje nakon čega Gradsko vijeće Grada Pregrade s 10 glasova ZA, 0 PROTIV i 0 SUZDRŽAN donosi sljedeći

**ZAKLJUČAK**

**Usvaja se Proračun Grada Pregrade za 2024. godinu**

sa svim aktima i dokumentacijom u prilogu, u predloženom tekstu.

Nadalje gđa Petek iznosi sljedeće programe na razmatranje i donošenje:

**Ad.10.1.** Uvodno kraće obrazloženje vezano uz razmatranje prijedloga i donošenje Programa javnih potreba u socijalnoj skrbi i zdravstvu Grada Pregrade za 2024. godinu iznijela je gđa Petek.

Nadalje gđa Petek otvara raspravu po navedenoj točci.

S obzirom da nije bilo pitanja ni prijedloga, gđa Petek daje točku na glasovanje, nakon čega Gradsko vijeće Grada Pregrade s 10 glasova ZA, 0 PROTIV i 0 SUZDRŽAN donosi

**PROGRAM**

**javnih potreba u socijalnoj skrbi i zdravstvu Grada Pregrade za 2024. godinu**

u predloženom tekstu koji se nalazi u privitku.

**Ad.10.2.** Nadalje gđa Petek iznosi uvodno kraće obrazloženje vezano uz razmatranje prijedloga i donošenje Programa javnih potreba u kulturi i tehničkoj kulturi za 2024. god Nakon iznijetog, gđa Petek otvara raspravu po navedenoj točci.

Kako nije bilo pitanja ni prijedloga, gđa Petek daje točku na glasovanje, nakon čega Gradsko vijeće Grada Pregrade s 10 glasova ZA, 0 PROTIV i 0 SUZDRŽAN donosi

**PROGRAM**

**javnih potreba u kulturi i tehničkoj kulturi za 2024. godinu**

u predloženom tekstu koji se nalazi u privitku.

**Ad.10.3.** Gđa Petek nadalje iznosi uvodno kraće obrazloženje vezano uz razmatranje prijedloga i donošenje Programa javnih potreba u sportu za 2024. god.

Nakon iznijetog, gđa Petek otvara raspravu po navedenoj točci.

Kako nije bilo pitanja ni prijedloga, gđa Petek daje točku na glasovanje, nakon čega Gradsko vijeće Grada Pregrade s 10 glasova ZA, 0 PROTIV i 0 SUZDRŽAN donosi

**PROGRAM**

**javnih potreba u sportu Grada Pregrade za 2024. godinu**

u predloženom tekstu koji se nalazi u privitku.

**Ad.10.4.** Nadalje gđa Petek iznosi uvodno kraće obrazloženje vezano uz razmatranje prijedloga i donošenje Program korištenja sredstava ostvarenih od naknade za zadržavanje nezakonito izgrađenih građevina u prostoru za 2024. godinu.

Nakon iznijetog, gđa Petek otvara raspravu po navedenoj točci.

S obzirom da nije bilo pitanja ni prijedloga, gđa Petek daje točku na glasovanje, nakon čega Gradsko vijeće Grada Pregrade s 10 glasova ZA, 0 PROTIV i 0 SUZDRŽAN donosi

**PROGRAM**

**korištenja sredstava ostvarenih od naknade za zadržavanje nezakonito**

**izgrađenih građevina u prostoru za 2024. godini**

u predloženom tekstu koji se nalazi u privitku.

**Ad.10.5.** Gđa Petek nadalje iznosi uvodno kraće obrazloženje vezano uz razmatranje prijedloga i donošenje Programa korištenja sredstava od prodaje stanova na kojima postoji stanarsko pravo za 2024. godinu.

Nakon iznijetog, gđa Petek otvara raspravu po navedenoj točci.

Pošto nije bilo pitanja ni prijedloga, gđa Petek daje točku na glasovanje, nakon čega Gradsko vijeće Grada Pregrade s 10 glasova ZA, 0 PROTIV i 0 SUZDRŽAN donosi

**PROGRAM**

**korištenja sredstava od prodaje stanova na kojima postoji**

**stanarsko pravo za 2024. godinu**

u predloženom tekstu koji se nalazi u privitku.

**Ad.10.6.** Uvodno kraće obrazloženje vezano uz razmatranje prijedloga i donošenje Programa utroška dijela sredstava turističke pristojbe za 2024. godinu iznijela je gđa Petek.

Nakon iznijetog, gđa Petek otvara raspravu po navedenoj točci.

S obzirom da nije bilo pitanja ni prijedloga, gđa Petek daje točku na glasovanje, nakon čega Gradsko vijeće Grada Pregrade s 10 glasova ZA, 0 PROTIV i 0 SUZDRŽAN donosi

**PROGRAM**

**utroška dijela sredstava turističke pristojbe za 2024. godinu**

u predloženom tekstu koji se nalazi u privitku.

**Ad.10.7.** Nadalje gđa Petek iznosi uvodno kraće obrazloženje vezano uz razmatranje prijedloga i donošenje Programa utroška sredstava šumskog doprinosa za 2024. god.

Nakon iznijetog, gđa Petek otvara raspravu po navedenoj točci.

S obzirom da nije bilo pitanja ni prijedloga, gđa Petek daje točku na glasovanje, nakon čega Gradsko vijeće Grada Pregrade s 10 glasova ZA, 0 PROTIV i 0 SUZDRŽAN donosi

**PROGRAM**

**utroška sredstava šumskog doprinosa za 2024. godinu**

u predloženom tekstu koji se nalazi u privitku.

**Točka 11.**

Gradonačelnik Vešligaj iznosi uvodno kraće obrazloženje vezano uz Program gradnje objekata i uređaja komunalne infrastrukture za 2024. godinu.

Nadalje gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ODLUKU O**

**USVAJANJU PROGRAMA GRADNJE OBJEKATA I UREĐAJA KOMUNALNE INFRASTRUKTURE ZA 2024. GODINU**

u predloženom tekstu koji se nalazi u privitku.

**Točka 12.**

Gđa. Petek nadalje iznosi uvodno kraće obrazloženje vezano uz razmatranje prijedloga i donošenje Programa održavanja komunalne infrastrukture za 2024. godinu

Nakon iznijetog, gđa. Petek otvara raspravu po navedenoj točki.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ODLUKU O USVAJANJU PROGRAMA ODRŽAVANJA KOMUNALNE INFRASTRUKTURE ZA 2024. GODINU**

u predloženom tekstu koji se nalazi u privitku.

**Točka 13.**

Nadalje gđa. Petek iznosi uvodno kraće obrazloženje vezano uz razmatranje prijedloga i donošenje Odluke o raspoređivanju sredstava Proračuna Grada Pregrade namijenjenih financiranju političkih stranaka Gradskog vijeća Grada Pregrade u 2024. godini. Gđa Petek daje riječ Gradonačelniku koji napominje da je prijedlog sukladno Zakonu o financiranju političkih aktivnosti, promidžbe i referenduma.

Gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ODLUKU O RASPOREĐIVANJU SREDSTAVA PRORAČUNA GRADA PREGRADE NAMIJENJENIH FINANCIRANJU POLITIČKIH STRANAKA**

u predloženom tekstu koji se nalazi u privitku.

**Točka 14.**

Nadalje gđa. Petek iznosi uvodno kraće obrazloženje vezano uz razmatranje prijedloga i donošenje Odluke o potpunom oslobođenju od plaćanja komunalnog doprinosa Plodine d.d. te predaje riječ gradonačelniku Vešligaju koji napominje da sukladno Odluci o komunalnom doprinosu investitori oslobođeni plaćanja komunalnih doprinosa.

Gđa. Petek otvara raspravu po navedenoj točci. Za riječ se javio gospodin Miklaužić koji kaže da nije ništa neuobičajeno da se investitori oslobode plaćanja komunalnog doprinosa te kako će se otvoriti radna mjesta i zaposliti ljudi.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ODLUKU O POTPUNOM OSLOBAĐANJU OD PLAĆANJA KOMUNALNOG DOPRINOSA PLODINE D.D.**

u predloženom tekstu koji se nalazi u privitku.

**Točka 15.**

Nadalje gđa. Petek iznosi uvodno kraće obrazloženje vezano uz razmatranje prijedloga i donošenje Odluke o II. Izmjenama i dopunama Odluke o načinu pružanja javne usluge sakupljanja komunalnog otpada na području grada Pregrade

Gradonačelnik Vešligaj ističe da je koncesionar poslao dopis kojim predlaže povećanje cijene javne usluge. Drugog koncesionara nemamo pa će se morati prihvatiti ovakav prijedlog.

Za raspravu se javlja gospodin Miklaužić koji kaže da ovakvo povećanje možemo očekivati i kroz dva, tri mjeseca. Predlaže da Županija pokrene rješavanje problema otpada na području Krapinsko-zagorske županije. Gradonačelnik odgovara da su problemi zbrinjavanja otpada na razini države. Gospođa Vnuk se javlja i konstatira da je i povećanje cijene sakupljanja komunalnog otpada bolje od toga da imamo onečišćen okoliš, apelira i da se redovito dostavljaju vrećice za sortiranje otpada te se apelira da se pošalje još jedan dopis za dostavu spremnika za papir i plastiku.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ODLUKU O**

**II. IZMJENAMA I DOPUNAMA ODLUKE O NAČINU PRUŽANJA JAVNE USLUGE SAKUPLJANJA KOMUNALNOG OTPADA NA PODRUČJU GRADA PREGRADA**

u predloženom tekstu koji se nalazi u privitku.

**Točka 16.**

Gđa. Petek iznosi uvodno kraće obrazloženje vezano uz razmatranje prijedloga i donošenju Odluke o proglašenju nerazvrstane ceste C 22 Ž2119 - Golubići - Pracajići - C23 - javnim dobrom

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ODLUKU O**

**PROGLAŠENJU NERAZVRSTANE CESTE C22 Ž2119 – Golubići – Pracajići -C23 JAVNIM DOBROM**

u predloženom tekstu koji se nalazi u privitku.

**Točka 17.**

Gđa. Petek iznosi uvodno kraće obrazloženje vezano uz razmatranje prijedloga i donošenje Srednjoročnog (trogodišnjeg) plana davanja koncesije na području Grada Pregrade

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ODLUKU O**

**DONOŠENJU SREDNJOROČNOG (TROGODIŠNJEG) PLANA DAVANJA KONCESIJE NA PODRUČJU GRADA PREGRADE**

u predloženom tekstu koji se nalazi u privitku.

**Točka 18.**

Gđa. Petek iznosi uvodno kraće obrazloženje vezano uz Razmatranje prijedloga i donošenje Godišnjeg plana davanja koncesije na području Grada Pregrade za 2024. godinu.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ODLUKU O**

**DONOŠENJU GODIŠNJEG PLANA DAVANJA KONCESIJE NA PODRUČJU GRADA PREGRADEZA 2024. GODINU**

u predloženom tekstu koji se nalazi u privitku.

**Točka 19.**

Gđa. Petek iznosi uvodno kraće obrazloženje vezano uz Razmatranje prijedloga i donošenje I. izmjena i dopuna Odluke o proglašenju nerazvrstane ceste B12-B11 javnim dobrom.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ODLUKU O**

**PROGLAŠENJU NERAZVRSTANE CESTE B12-B11 JAVNIM DOBROM**

u predloženom tekstu koji se nalazi u privitku.

**Točka 20.**

Gđa. Petek iznosi uvodno kraće obrazloženje vezano uz Razmatranje prijedloga i donošenje Odluke o kupnji nekretnina. Gradonačelnik pojašnjava da je ovaj prijedlog vezan uz ranije spomenuti projekt izgradnje pomoćnog terena NK Pregrada. Ova je Odluka preduvjet za realizaciju ovakvog projekta.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ODLUKU O**

**KUPNJI NEKRETNINA**

u predloženom tekstu koji se nalazi u privitku.

**Točka 21.**

Predsjednica Gradskog vijeća prelazi na 21. točku dnevnog reda: Informacija – Niskogradnja – Dimnjačarstvo i predaje riječ Marijanu Peeru, direktoru Niskogradnje d.o.o.. Zbog kadrovskih i organizacijskih problema, te posljedično nemogućnosti realizacije plana rada dimnjačarstvo će se izdvojiti iz djelatnosti Niskogradnje, te ju više neće obavljati. Za riječ se javlja i Gradonačelnik s uvodom kako je trenutno situacija takva da nisu ni građani zadovoljni uslugom te da će se morati naći rješenje. Ovakva je informacija dana Gradskom vijeću te, kako napominje gđa. Vesna Petek , o njoj Gradsko vijeće ne glasa.

**Razno:**

**Ad1.**  Za riječ se javlja gđa. Žiger i iznosi problem problema autobusne stanice kod „Bujanića“ i pješačkog prijelaza kojeg djeca ne koriste, nego prelaze gdje je bliže. Ističe da nije moguće zbog prometnih uvjeta staviti pješački prijelaz kod Spara. Kao moguće rješenje nudi dodatnu signalizaciju. Gradonačelnik podržava prijedlog da se riješi ova situacija te da se radi o državnoj cesti na kojima postoje striktna pravila. U budućnosti će se morati naći rješenje s Hrvatskim cestama da se cijela ta dionica ceste sanira. Pokušat će se dogovoriti s Policijom da češće kontroliraju promet na toj opasnoj dionici.

Za riječ se javila i gđa. Križanec Ružić i podsjeća da je cijela dionica do Benkova opasna za djecu zbog brzine kojom vozači voze. Posebno se to vidi kod skretanja za naselje Svetojurski Vrhi gdje iza zavoja djeca prelaze cestu te moli da se i taj dio uključi u dopis kojim se moli rješavanje ove situacije.

Gđa. Petek na kraju ove sjednice čestita Božić i želi puno sreće na privatnom i poslovnom planu te čestita vijećnici Davorki Filipčić na prinovi. Čestitkama se pridružuje i gradonačelnik Marko Vešligaj te zahvaljuje svima na suradnji, gradskim vijećnicima, direktorima komunalnih poduzeća, udrugama, suradnicima iz Gradske uprave. Također, poziva sve da se priključe manifestaciji „Božić u Pregradi“.

Gđa. Petek zaključuje sjednicu.

Materijali i akti donijeti na sjednici sastavni su dio ovog Zapisnika.

Zaključeno u 20:00 sati.

**ZAPISNIČAR PREDSJEDNICA GRADSKOG**

**VIJEĆA**

Davorin Labus

Vesna Petek