|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 024-03/22-01/02

URBROJ: 2140-5-03/03-24-15

Pregrada, 24. siječnja 2024.

GRADSKO VIJEĆE

GRADA PREGARDE

PREDMET: Odluka imenovanju članova Etičkog odbora i Vijeća časti Grada Pregrade

Temeljem čl. 14. Kodeksa ponašanja članova Gradskog vijeća Grada Pregrade („Službeni glasnik KZŽ broj 9/22, 54/22), Odbor za izbor i imenovanja Gradskog vijeća Grada Pregrade raspisao je treći po redu Javni poziv za predlaganje kandidata za imenovanje predsjednika Etičkog odbora i predsjednika i četiri člana Vijeća časti za provedbu Kodeksa ponašanja članova Gradskog vijeća Grada Pregrade u periodu od 13. do 28. prosinca 2023. na koji je pristiglo 6 prijava, od toga jedna za predsjednicu Etičkog odbora, a ostale za članove Vijeća časti. Prije toga, Natječaj je raspisivan dva puta, 21.11.2022. i 1.2.2023. no nije bilo prijava.

Etički odbor je tijelo koje nadzire primjenu Kodeksa ponašanja članova Gradskog vijeća Grada Pregrade, provodi postupak zbog kršenja odredbi Kodeksa ponašanja na vlastitu inicijativu ili po zaprimljenoj prijavi, predlaže Gradskom vijeću donošenje odluke o usklađenosti postupanja članova Gradskog vijeća s Kodeksom ponašanja, predlaže Gradskom vijeću sankcije za članove Gradskog vijeća za postupanja koja nisu u skladu s odredbama Kodeksa ponašanja te obavlja druge poslove sukladno odredbama Kodeksa ponašanja. Etički odbor ima predsjednika i dva člana koje imenuje Gradsko vijeće Grada Pregrade. Predsjednik Etičkog odbora imenuje se iz reda osoba nedvojbenog javnog ugleda u lokalnoj zajednici. Predsjednik Etičkog odbora ne može biti nositelj političke dužnosti, niti član političke stranke, odnosno kandidat nezavisne liste zastupljene u Gradskom vijeću.

Vijeće časti je tijelo koje nadzire provedbu Kodeksa ponašanja u drugom stupnju te odlučuje u drugom stupnju o odlukama Gradskog vijeća o povredama Kodeksa ponašanja članova Gradskog vijeća. Vijeće časti ima predsjednika i četiri člana koje imenuje Gradsko vijeće Grada Pregrade. Predsjednik i članovi Vijeća časti imenuju se iz reda osoba nedvojbenog javnog ugleda u lokalnoj zajednici. Predsjednik i članovi Vijeća časti ne mogu biti nositelji političke dužnosti, niti članovi političke stranke, odnosno kandidati nezavisne liste zastupljene u Gradskom vijeću.

Predlažem Gradskom vijeću Grada Pregrade da usvoji prijedlog o imenovanju članova Etičkog odbora i Vijeća časti Grada Pregrade čiji će prijedlog iznijeti Odbor za izbor i imenovanja.

GRADONAČELNIK

Marko Vešligaj, univ.spec.pol.