|  |
| --- |
|  |
| **REPUBLIKA HRVATSKA** |
| **KRAPINSKO- ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 004-01/23-01/03

URBROJ: 2140-5-03-24-07

Pregrada, 17. siječnja 2024.

GRADSKO VIJEĆE

GRADA PREGRADE

PREDMET: Odluka o imenovanju Povjerenstva za ravnopravnost spolova Grada Pregrade

Temeljem članka 4. Odluke o osnivanju Povjerenstva za ravnopravnost spolova Grada Pregrade („Službeni glasnik KZŽ broj 1/18) Javnim pozivom bira se pet članova/ica Povjerenstva iz reda nezavisnih stručnjaka/inja iz područja djelokruga Povjerenstva, te nevladinih udruga. Odbor za izbor i imenovanja Gradskog vijeća Grada Pregrade raspisao je i proveo Javni poziv za predlaganje kandidata za članove/ice Povjerenstva u periodu od 13. do 28. prosinca 2023. putem kojeg je zaprimljeno 5 prijava.

Povjerenstvo za ravnopravnost spolova Grada Pregrade je stalno radno-savjetodavno tijelo Gradskog vijeća Grada Pregrade za promicanje ravnopravnosti spolova u Gradu Pregradi koje ima predsjednika /icu i šest članova/ica.

Gradsko vijeće Grada Pregrade imenuje dva člana/ice Povjerenstva iz redova gradskih vijećnika/ca, a pet članova /ica Povjerenstva nezavisnih stručnjaka/inja iz područja djelokruga Povjerenstva, te nevladinih udruga.

Imenovano Povjerenstvo donosi program rada sukladno ciljevima i zadaćama utvrđenima Odlukom te propisima i strateškim dokumentima iz područja ravnopravnosti spolova. Povjerenstvo donosi financijski plan i program rada Povjerenstva za svaku kalendarsku godinu i podnosi ga Gradskom vijeću Grada Pregrade na odobrenje.

Povjerenstvo podnosi izvješće o svom radu Gradskom vijeću Grada Pregrade najmanje jedanput godišnje.

Predlažem Gradskom vijeću Grada Pregrade da usvoji prijedlog o imenovanju članova čiji će prijedlog iznijeti Odbor za izbor i imenovanja.

GRADONAČELNIK

Marko Vešligaj, univ.spec.pol.

Prilozi:

1. Prijedlog Odluke.