

SIJEČANJ, 2024.

Izvješće o provedbi Gradskog programa za mlade 2021.-2025.

za 2023. godinu

Upravni odjel za opće poslove

i društvene djelatnosti

Sadržaj

[ Sadržaj 2](#_Toc157000402)

[*i.* *UVOD* 3](#_Toc157000403)

[ii. POGLAVLJE 1. AKTIVIZAM MLADIH 3](#_Toc157000404)

[iii. POGLAVLJE 2. ZDRAVLJE I ZDRAVSTVENA ZAŠTITA 4](#_Toc157000405)

[iv. POGLAVLJE 3. STANOVANJE, OBITELJ I EKONOMSKO OSAMOSTALJENJE MLADIH 5](#_Toc157000406)

[v. POGLAVLJE 4. PROVOĐENJE SLOBODNOG VREMENA, OBRAZOVANJE I KULTURA 5](#_Toc157000407)

[ Dogradnja Glazbene škole u Pregradi 5](#_Toc157000408)

[i. ZAKLJUČAK 6](#_Toc157000409)

### UVOD

Na 29. sjednici Gradskog vijeća Grada Pregrade održanoj 15. prosinca 2020. jednoglasno je donesena Odluka o donošenju novog Gradskog programa za mlade za razdoblje od 2021. do 2025. godine.

Naime, Grad Pregrada zajedno s partnerom Pregrada.info – udrugom za informiranje prijavio je projekt „Za mlade u Pregradi – Gradski program za mlade 2021-2025“ ukupne vrijednosti 146.520,00 kuna na Javni poziv za prijavu projekata usmjerenih mladima za financijsku potporu iz raspoloživih sredstava dijela prihoda od igara na sreću i Državnog proračuna za 2019./2020. godinu Ministarstva za demografiju, obitelj, mlade i socijalnu politiku (sadašnjeg Središnjeg državnog ureda za demografiju i mlade). Za provedbu projekta odobreno je 99 tisuća kuna, dok je ostatak sufinanciran iz Gradskog proračuna za 2020. godinu. Projektom se željelo potaknuti mlade na preuzimanje uloga aktivnih građana u lokalnoj zajednici, stimulirati razvoj njihovih kompetencija za rješavanje lokalnih potreba i problema te podići razina informiranosti mladih o njihovim pravima i mogućnostima, a naposljetku i donijeti novi Gradski program za mlade.

Za izradu Gradskog programa za mlade osnovana je i radna skupina, a kako bi došli do podataka od velikog broja mladih, Grad Pregrada napravio je upitnik koji se mogao ispuniti online. obradom i analizom podataka dobiveni su konačni rezultati iz područja demografije, informiranja, provođenja slobodnog vremena, sporta, problema mladih, aktivnog sudjelovanja mladih u zajednici, volontiranja i budućnosti u Pregradi. Osim upitnika, provedene su i fokus grupe s učenicima, studentima i mladim obiteljima, a prijedlozi su prikupljani i na javnim akcijama u sklopu manifestacije Branje grojzdja.

Radna skupina je na temelju rezultata upitnika i fokus grupa provedenih među mladima definirala područja unutar kojih bi se Gradski program za mlade trebao razvijati, kako bi se mladima na području Pregrade omogućilo aktivnije uključenje u rad lokalne zajednice. Gradski program za mlade 2021.-2025. podijeljen u četiri poglavlja koja se odnose na aktivizam mladih, zdravlje i zdravstvenu zaštitu, stanovanje, obitelj i ekonomsko osamostaljenje mladih te na provođenje slobodnog vremena, obrazovanje i kulturu.

O razini provedenosti Programa brine Grad Pregrada te Savjet mladih grada Pregrade. Na kraju svake godine Upravni odjel za opće poslove i društvene djelatnosti izrađuje izvješće o provedbi aktivnosti navedenih u dokumentu koji se dostavljaju kao informacija Savjetu mladih do kraja siječnja svake godine, koje je potom dužno izvijestiti Gradsko vijeće na sljedećoj sjednici o provedbi i svojim nalazima.

### POGLAVLJE 1. AKTIVIZAM MLADIH

Cilj prvog poglavlja jačanje je informiranosti i participacije mladih u zajednici.

Participacija mladih ili aktivno sudjelovanje mladih u društvu i politici odnosi se na mehanizme poticanja aktiviranja mladih u zajednici i procesima donošenja odluka. Ovim poglavljem procjenjuje se u kojoj mjeri Grad stvara poticajno okruženje za aktivan angažman mladih..

**REALIZIRANO U 2023.**

|  |  |
| --- | --- |
| 1. Kontinuirana promocija volontiranja i volonterskih akcija na web stranici i društvenim mrežama Grada Pregrade. | 1. Volonterska akcija Zelena čistka 2. Uključivanje u Dan činjenja dobrih djela 3. Volonterske akcije GDCK-a Pregrada |
| 1. Organiziranje, provedba i potpora projektima koji promiču volonterstvo, kao i volonterskih akcija. | 1. Grad je partner na projektu VolontirAJMO zajedno u kriznim situacijama 2. Grad je potpisnik sporazuma o volonterskom centru VolontirAJMO 3. Dodjeljuje se nagrada za najboljeg mladog volontera 4. Prema Odluci o financijskim pravima učenika i studenata, učenici srednjih škola i studenti koji su tijekom školske/akademske godine ostvarili najmanje 25 volonterskih sati u volonterskim aktivnostima koje su se održale na području grada Pregrade i koji su ostvarili potvrdu o neformalnom obrazovanju (Youthpass ili drugo) ostvaruju pravo na nagradu od 39,82 EUR |

**DODATNO**

* Postoji lokalni program za mlade kojim se potiče participacija mladih — lokalni program za mlade u tiskanom obliku dobivaju mladi s područja Pregrade koji sudjeluju u gradskim aktivnostima, radionicama i projektima, lokalni program dostupan je i u online verziji na web stranici Grada Pregrade (<https://www.pregrada.hr/sites/default/files/Program%20za%20mladeweb.pdf> )
* Postoji formalna infrastruktura kroz koju mladi aktivno sudjeluju u donošenju odluka (Dječje gradsko vijeće, Savjet mladih grada Pregrade)
* Grad provodi participativno budžetiranje (projekt Uzmi pare i napravi nešto za mlade)
* Grad ulaže napor u motiviranju škola da osiguraju informacije o mogućnostima dostupnima u lokalnoj zajednici - nabavljen je LCD totem za povećanje informiranosti mladih koji je ugovorom o suradnji dan na korištenje Srednjoj školi Pregrada, a o sadržaju se brine Savjet mladih Grada Pregrade
* Grad kontinuirano osigurava dostupnost informacija mladima putem društvenih mreža
* Grad osigurava medijsku prisutnost mladih i tema relevantnih mladima u lokalnim medijima

### POGLAVLJE 2. ZDRAVLJE I ZDRAVSTVENA ZAŠTITA

Cilj drugog poglavlja je unapređenje zdravlja i zdravih stilova života mladih.

Zdravlje je stanje dobrog tjelesnog i psihičkog blagostanja te kao takvo nadilazi shvaćanje da je ono samo odsustvo od bolesti. S ciljem postizanja veće kvalitete života, razvoja zdravih stilova mladih, poticanja sportske aktivnosti i postizanja blagostanja zajednice u ovom poglavlju procjenjuje se u kojoj je mjeri grad opredijeljen za osiguravanje aktivnosti koje doprinose navedenim ciljevima.

**REALIZIRANO U 2023.**

|  |  |
| --- | --- |
| 1. Uključivati se u javnozdravstvene akcije vezane uz mlade te ih promovirati putem web stranice i društvenih mreža. | 1. Savjet mladih Grada Pregrade uključio se u javnozdravstvene akcije za mlade te ih promovirao na društvenim mrežama |
| 1. Učiniti dostupnim informacije o seksualnim i reproduktivnim pravima i zdravlju te kontracepcijskim sredstvima. | 1. Savjet mladih izradio je sadržaje s informacijama o seksualnim i reproduktivnim pravima i zdravlju te o kontracepcijskim sredstvima, koji se prikazuju na LCD totemu u Srednjoj školi Pregrada |

**DODATNO**

* Grad potiče sportske sadržaje za mlade — financijska podrška udrugama u sportu javnim natječajem za financiranje programa i projekata Sportske zajednice Grada Pregrade
* Grad djeluje u smjeru prevencije nasilja, ovisnosti i drugih nepoželjnih ponašanja
* Grad sufinancira ili financira slobodne aktivnosti djece izvan redovnih programa ustanova – svake godine osigurava financijsku podršku za sudjelovanje djece na Sportskim igrama učenika financiranjem troškova prijevoznika djece na navedenu manifestaciju

### POGLAVLJE 3. STANOVANJE, OBITELJ I EKONOMSKO OSAMOSTALJENJE MLADIH

Cilj trećeg poglavlja je omogućiti mladima rano stjecanje neovisnosti te zasnivanje vlastite obitelji.

Demografski poticaji i mjere odnose se na aktivnosti lokalne zajednice kojima je cilj potaknuti mlade na ostanak u lokalnoj zajednici, stimulirati natalitet te osigurati visoku kvalitetu života mladim roditeljima te djeci i mladima.

**REALIZIRANO U 2023.**

|  |  |
| --- | --- |
| 1. Osmisliti i provoditi Gradski program mjera za pomoć mladima pri rješavanju stambenog pitanja. | 1. Uvedena je potpora za kupnju prvog stambenog objekta ili gradnju kuće |

**DODATNO**

* Osiguravanje postojećeg standarda u DV Naša radost — institucionalna podrška zaposlenim mladim roditeljima kroz postojanje druge smjene u DV
* Grad osigurava postojanje programa za jasličke skupine u dječjem vrtiću
* Sufinanciranje obrta registriranog za obavljanje djelatnosti dadilja s obzirom na trenutni nedostatak kapaciteta u dječjem vrtiću u Pregradi

**PLAN ZA 2023.**

1. Provoditi radionice o radničkim pravima
2. Izgradnja područnog objekta dječjeg vrtića

### POGLAVLJE 4. PROVOĐENJE SLOBODNOG VREMENA, OBRAZOVANJE I KULTURA

Cilj četvrtog poglavlja je osigurati uvjete za kvalitetno provođenje slobodnog vremena mladih.

U ovom poglavlju procjenjuje se u kojoj je mjeri pristup obrazovanju svim društvenim skupinama mladih osiguran u gradu te u kojoj mjeri grad osigurava poticajno okruženje za razvoj rada s mladima i kulturnih i umjetničkih praksi.

**REALIZIRANO U 2023.**

|  |  |
| --- | --- |
| 1. Izgraditi skate park | * Ostvarena sredstva u iznosu od 50.000,00 eura za izgradnju skate parka i poligona za djecu |
|  | Dogradnja Glazbene škole u Pregradi  * Prijavljen projekt u iznosu od 1.785.715,96 eura |

**DODATNO**

* Grad je partner udrugama na projektima usmjerenima mladima – LAG-u Zagorje-Sutla, Mreži udruga Zagor, Udruzi Delta, udruzi Dypall
* Grad promovira i potiče mlade talente u svim umjetničkim područjima – mladi glazbenici nastupaju na događanjima u organizaciji Grada (Branje grojzdja, Dan grada, Božić u Pregradi)
* Omogućena online prijava za stipendije
* Pripremljena kompletna projektna dokumentacija za projekt rekonstrukcije kina u kulturni centar, uređenje prostora kino dvorane i centra za mlade te se čeka objava natječaja

**PLAN ZA 2024.**

1. Kupnja zgrade i zemljišta Emka za potrebe izvođenja studija sestrinstva
2. Izmjene Odluke o financijskim pravima učenika i studenata

### ZAKLJUČAK

Na kraju druge godine provedbe Gradskog programa za mlade 2021.-2025. Upravni odjel za opće poslove i društvene djelatnosti napravio je evaluaciju provedenih aktivnosti kroz razgovore s akterima pojedinih aktivnosti te analizu dokumenata.

Na osnovi prikupljenih podataka može se zaključiti kako je i druga godina provedbe programa bila izrazito uspješna što dokazuje i uvođenje nove mjere za mlade za kupnju prvog stambenog objekta ili gradnju kuće, ali i niz drugih provedenih aktivnosti koje su navedene.

Grad će u budućnosti nastaviti redovito evaluirati i unaprjeđivati postojeće politike i programe te će kontinuirano raditi na daljnjem razvoju gradskih politika u suradnji sa Savjetom mladih Grada Pregrade, udrugama mladih i za mlade te svim mladima s područja grada.

KLASA: 004-02/24-02/01

URBROJ: 2140-5-03-24-1

U Pregradi, 17. siječnja 2024.

KOORDINATORICA ZA MLADE PO OVLAŠTENJU GRADONAČELNIKA PROČELNIK

Nikolina Šoštarić Tkalec Krunoslav Golub, mag.oec.